ai4bharat/Pralekha huggingface dataset:
কর্পোরেটবিষয়সংক্রান্তমন্ত্রক
ইন্সটিটিউট অফ চার্টার্ড অ্যাকাউন্টস অফ ইন্ডিয়া এবং অস্ট্রেলিয়ার স্যার্টিফাইড প্র্যাকটিসিং অ্যাকাউন্টেন্টের মধ্যে পারস্পরিক স্বীকৃতির চুক্তিতে কেন্দ্রীয় মন্ত্রিসভার অনুমোদন
নতুন দিল্লি, ২০ এপ্রিল, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে ইন্সটিটিউট অফ চার্টার্ড অ্যাকাউন্টস অফ ইন্ডিয়া  এবং অস্ট্রেলিয়ার স্যার্টিফাইড প্র্যাকটিসিং অ্যাকাউন্টেন্টের  মধ্যে পারস্পরিক স্বীকৃতি সংক্রান্ত চুক্তিটিকে অনুমোদন দেওয়া হয়েছে।
চুক্তির বিষয়ে বিস্তারিত তথ্য :
আইসিএআই এবং সিপিএ-র মধ্যে পারস্পরিক স্বীকৃতির চুক্তির অনুযায়ী দুটি সংস্থা হিসেব রক্ষার বিভিন্ন তথ্য ভাগ করে নেওয়া, পেশাদারি ও অন্যান্য ক্ষেত্রে সহযোগিতা, দুই সংস্থার সদস্যদের স্বার্থ রক্ষা এবং অস্ট্রেলিয়া ও ভারতে হিসাবরক্ষক পেশার মানোন্নয়নে সাহায্য করবে।
প্রভাব :
এই চুক্তির ফলে –
১. অ্যাকাউন্টিং-এর দুটি প্রতিষ্ঠানের মধ্যে কাজের সম্পর্ক গড়ে তোলা হবে
২. উভয় সংস্থার সদস্যদের, ছাত্র-ছাত্রীদের মধ্যে স্বার্থ রক্ষার জন্য সম্পর্ক গড়ে তোলা
৩. দুটি প্রতিষ্ঠানের সদস্যদের অন্য দেশে যাওয়ার সুযোগ করে দেওয়া, যার ফলে উভয় দেশের ক্ষুদ্র ও মাঝারি ব্যবসায়িক প্রতিষ্ঠানের সুবিধা হয়
৪. হিসেব রক্ষাকরা, আন্তর্জাতিক ক্ষেত্রে যে সমস্ত নতুন নতুন চ্যালেঞ্জের মুখোমুখি হন তাদের সেই সমস্যার সমাধানে এই দুই প্রতিষ্ঠান সাহায্য করবে
কৌশল ও লক্ষ্য পূরণ :
এই সমঝোতাপত্রের মধ্য দিয়ে উভয় সংস্থাই একে অন্যের সদস্যদের পেশাদার ক্ষেত্রে যোগ্যতাকে স্বীকৃতি দেবে। এই সব সদস্যরা পরীক্ষা দিয়ে, প্রশিক্ষণ নিয়ে এবং হাতে-কলমে কাজের অভিজ্ঞতা সঞ্চয় করেছেন। আইসিএআই এবং সিপিএ প্রতিষ্ঠান দুটি একে অন্যের সদস্যদের যোগ্যতা ও প্রশিক্ষণকে স্বীকৃতি দেবে।
প্রেক্ষাপট :
আইসিএআই ১৯৪৯ সালের চার্টার্ড অ্যাকাউন্টেন্ট অ্যাক্ট অনুযায়ী একটি বিধিবদ্ধ সংস্থা, যারা ভারতের চার্টার্ড অ্যাকাউন্টেন্টদের মূল সংস্থা। অস্ট্রেলিয়ার সিপিএ চার্টার্ড অ্যাকাউন্টেন্টদের বিশ্বের বৃহত্তম সংগঠন। এই সংগঠনে ১৫০টি দেশের ১ লক্ষ ৬০ হাজারের বেশি সদস্য রয়েছেন। সিপিএ শিক্ষা, প্রশিক্ষণ ও কারিগরি সহায়তা দিয়ে থাকে।
CG/CB/AS/
(Visitor Counter : 94
জাহাজচলাচলমন্ত্রক
সতর্কতা সচেতনতা সপ্তাহ – ২০২১ সম্পর্কে ওয়েবিনার
কলকাতা, ০৮ নভেম্বর, ২০২১
সতর্কতা সচেতনতা সপ্তাহ – ২০২১ উদযাপনের অঙ্গ হিসেবে কলকাতায় শ্যামাপ্রসাদ মুখার্জী বন্দর কর্তৃপক্ষের ভিজিল্যান্স বিভাগের পক্ষ থেকে আজ ‘সরকারি ব্যবস্থায় প্রতিকারমূলক ব্যবস্থা’ শীর্ষক বিষয়ে এক ওয়েবিনারের আয়োজন করা হয়। কোচিন বন্দর কর্তৃপক্ষের ভিজিল্যান্স অফিসার শ্রী কে রাজেন্দ্রনের উদ্যোগে এই ওয়েবিনার আয়োজিত হয়। শ্যামাপ্রসাদ মুখার্জী বন্দর কর্তৃপক্ষের মুখ্য ভিজিল্যান্স আধিকারিক ডঃ প্রীতি মাহাতো ওয়েবিনারে স্বাগত ভাষণ দেন।
শ্যামাপ্রসাদ মুখার্জী বন্দর কর্তৃপক্ষের চেয়ারম্যান শ্রী বিনীত কুমার ওয়েবিনারে পৌরহিত্য করে সরকারি সংগ্রহ ব্যবস্থায় সতর্কতামূলক পদক্ষেপ গ্রহণের ওপর জোর দিয়ে বলেন, কেন্দ্রীয় সরকার দেশে সর্ববৃহৎ সংগ্রহকারী প্রতিষ্ঠান। অবশ্য, দেশের বৃহৎ বন্দরগুলির জন্য বিপুল পরিমাণে বিভিন্ন সামগ্রী সংগ্রহ করতে হয়। এই প্রেক্ষিতে সংগ্রহ ব্যবস্থায় সতর্কতা ও স্বচ্ছতা বজায় রাখা জরুরি।
এই ওয়েবিনারে দেশের গুরুত্বপূর্ণ বন্দরগুলির ১০০ জন প্রতিনিধি যোগ দেন। এঁদের মধ্যে ছিলেন পারাদ্বীপ বন্দর কর্তৃপক্ষের ডেপুটি চেয়ারম্যান শ্রী এ কে বসু, এইচডিসি-র ডেপুটি চেয়ারম্যান শ্রী এ কে মেহরা প্রমুখ।
কোচিন বন্দর কর্তৃপক্ষের মুখ্য ভিজিল্যান্স অফিসার শ্রী রাজেন্দ্রন ওয়েবিনারের আলোচ্য বিষয়ে বিশদে আলোকপাত করে সরকারি সংগ্রহ ব্যবস্থার প্রতিটি পর্যায়ে জড়িত বিভিন্ন পক্ষের গুরুত্বপূর্ণ ভূমিকার কথাও উল্লেখ করেন। মূল বিষয়ে আলোচনা শেষে মতবিনিময় সভার আয়োজন করা হয়। ধন্যবাদ জ্ঞাপনের মধ্য দিয়ে ওয়েবিনার সমাপ্ত হয়।
SSS/BD/SKD/
(Visitor Counter : 9
স্বাস্থ্যওপরিবারকল্যাণমন্ত্রক
ডঃ হর্ষ বর্ধন ২০২০র জাতীয় নবজাতক সপ্তাহের সূচনা করেছেন
নয়াদিল্লী, ২০ নভেম্বর, ২০২০
কেন্দ্রীয় স্বাস্থ্য ও পরিবার কল্যাণ মন্ত্রী ডঃ হর্ষ বর্ধন ২০২০র জাতীয় নবজাতক সপ্তাহ উপলক্ষ্যে একটি অনুষ্ঠানে আজ পৌরহিত্য করেছেন। প্রতি বছর ১৫ থেকে ২১শে নভেম্বর এই সপ্তাহ উদযাপিত হয়। নবজাতকের স্বাস্থ্য ও স্বাস্থ্য ক্ষেত্রে তাদের প্রতি সর্বোচ্চ গুরুত্ব দেওয়া এই কর্মসূচির মাধ্যমে প্রতিফলিত হয়।
এ বছরের এই সপ্তাহের মূল ভাবনা হল ‘যেকোন জায়গায় প্রতিটি স্বাস্থ্য কেন্দ্রে সব নবজাতকের জন্য গুণমান, স্বচ্ছতা বজায় রাখা ও মর্যাদা রক্ষা করা ’। মন্ত্রী জানিয়েছেন ২০১৪ সালে ভারত প্রথম ইন্ডিয়া নিউ বর্ন অ্যাকশন প্ল্যান কর্মসূচি শুরু করেছে। নবজাতকদের মৃত্যু অথবা জন্মের সময় মৃত শিশুর প্রসব আটকাতে এই উদ্যোগ নেওয়া হয়। তিনি এই প্রসঙ্গে প্রাক্তন প্রধানমন্ত্রী শ্রী অটল বিহারী বাজপেয়ীর কথা উল্লেখ করেন। প্রয়াত প্রধানমন্ত্রী নবজাতকদের মৃত্যুর হার কমানোর জন্য এই সপ্তাহ উদযাপনের প্রস্তাব দিয়েছিলেন। পরবর্তীকালে বর্তমান প্রধানমন্ত্রী শ্রী নরেন্দ্র মোদীর দৃঢ় নেতৃত্বে এই সপ্তাহ উদযাপন শুরু হয়।
সরকারের উদ্দেশ্য প্রতিটি শিশু যাতে বেঁচে থাকে, সাফল্য অর্জন করে এবং তাদের পুরো সম্ভাবনাকে কাজে লাগানো যায়। এরজন্য এনএনএম পোর্টাল, অভিযোগের সমাধানের জন্য সুমন প্রকল্প চালু করা হয়েছে। ২০১৭ সালে নবজাতকদের মৃত্যুর হার প্রতি হাজার শিশুর মধ্যে ২৪-এ নামিয়ে আনার উদ্যোগ নেওয়া হয়েছিল। আজ সেই হার কমে ২৩-এ পৌঁছেছে। মন্ত্রী এই উপলক্ষ্যে জাতীয় নবজাতক সপ্তাহের পোস্টারের উদ্বোধন করেছেন। নবজাতকের স্বাস্থ্য সম্বলিত বিভিন্ন তথ্য এই পোস্টারে রয়েছে। অনুষ্ঠানে জাতীয় এবং আন্তর্জাতিক স্তরের বিভিন্ন প্রতিষ্ঠানের প্রতিনিধিরা উপস্থিত ছিলেন।
স্বাস্থ্যওপরিবারকল্যাণমন্ত্রক
কোভিড-১৯-এর সর্বশেষ তথ্য
চিকিৎসাধীন সংক্রমিতদের থেকে সুস্থ হয়ে উঠার হার বৃদ্ধি
চিকিৎসাধীন সংক্রমিতদের থেকে প্রায় ১ লক্ষ জন বেশী সুস্থ হয়ে উঠেছেন
নতুনদিল্লী, ২৭ জুন, ২০২০
দেশে কোভিড-১৯ মহামারীর মোকাবিলায় কেন্দ্র এবং বিভিন্ন রাজ্য ও কেন্দ্রশাসিত অঞ্চলগুলি নানা উদ্যোগ গ্রহণ করায় তার সুফল পাওয়া যাচ্ছে।
চিকিৎসাধীন সংক্রমিতদের থেকে প্রায় এক লক্ষ জন বেশী সুস্থ হয়ে উঠেছেন। সংখ্যাটি বর্তমানে ৯৮,৪৯৩।
কোভিড সংক্রমিতদের সুস্থ হয়ে ওঠার হার ৫৮.১৩ শতাংশ। দেশে মোট ২,৯৫,৮৮০ জন সুস্থ হয়েছেন। বর্তমানে ১,৯৭,৩৮৭ জন কোভিড-১৯এ সংক্রমিত রোগী চিকিৎসকদের তত্ত্বাবধানে রয়েছেন।
যে ১৫ রাজ্যে বা কেন্দ্রশাসিত অঞ্চলে পুরো সুস্থ হয়ে ওঠার পরিমাণ বেশী সেগুলি হলঃ-
|
|
ক্রমিক সংখ্যা
|
|
রাজ্যের/কেন্দ্রশাসিত অঞ্চলের নাম
|
|
সুস্থ হবার সংখ্যা
|
|
১
|
|
মহারাষ্ট্র
|
|
৭৩,২১৪
|
|
২
|
|
গুজরাট
|
|
২১,৪৭৬
|
|
৩
|
|
দিল্লি
|
|
১৮,৫৭৪
|
|
৪
|
|
উত্তর প্রদেশ
|
|
১৩,১১৯
|
|
৫
|
|
রাজস্থান
|
|
১২,৭৮৮
|
|
৬
|
|
পশ্চিমবঙ্গ
|
|
১০,১২৬
|
|
৭
|
|
মধ্য প্রদেশ
|
|
৯,৬১৯
|
|
৮
|
|
হরিয়ানা
|
|
৭,৩৬০
|
|
৯
|
|
তামিলনাডু
|
|
৬,৯০৮
|
|
১০
|
|
বিহার
|
|
৬,৫৪৬
|
|
১১
|
|
কর্নাটক
|
|
৬,১৬০
|
|
১২
|
|
অন্ধ্র প্রদেশ
|
|
৪,৭৮৭
|
|
১৩
|
|
ওডিশা
|
|
৪,২৯৮
|
|
১৪
|
|
জম্মু-কাশ্মীর
|
|
৩,৯৬৭
|
|
১৫
|
|
পাঞ্জাব
|
|
৩,১৬৪
যে ১৫ রাজ্যে বা কেন্দ্রশাসিত অঞ্চলে পুরো সুস্থ হয়ে ওঠার হার বেশী সেগুলি হলঃ-
|
|
ক্রমিক সংখ্যা
|
|
রাজ্যের/কেন্দ্রশাসিত অঞ্চলের নাম
|
|
সুস্থ হবার হার
|
|
১
|
|
মেঘালয়
|
|
৮৯.১%
|
|
২
|
|
রাজস্থান
|
|
৭৮.৮%
|
|
৩
|
|
ত্রিপুরা
|
|
৭৮.৬%
|
|
৪
|
|
চণ্ডীগড়
|
|
৭৭.৮%
|
|
৫
|
|
মধ্য প্রদেশ
|
|
৭৬.৪%
|
|
৬
|
|
বিহার
|
|
৭৫.৬%
|
|
৭
|
|
আন্দামান ও নিকোবর
|
|
৭২.৯%
|
|
৮
|
|
গুজরাট
|
|
৭২.৮%
|
|
৯
|
|
ঝাড়খন্ড
|
|
৭০.৯%
|
|
১০
|
|
ছত্তিশগড়
|
|
৭০.৫%
|
|
১১
|
|
ওডিশা
|
|
৬৯.৫%
|
|
১২
|
|
উত্তরাখন্ড
|
|
৬৫.৯%
|
|
১৩
|
|
পাঞ্জাব
|
|
৬৫.৭%
|
|
১৪
|
|
উত্তর প্রদেশ
|
|
৬৫%
|
|
১৫
|
|
পশ্চিমবঙ্গ
|
|
৬৫%
নমুনা পরীক্ষা করার জন্য দেশে পরীক্ষাগারের সংখ্যা বৃদ্ধি করার উদ্যোগ অব্যাহত। সরকারী পরীক্ষাগার ৭৪১টি ও বেসরকারি পরীক্ষাগার ২৮৫টি ౼অর্থাৎ মোট ১০২৬টি পরীক্ষাগার এই মুহূর্তে দেশের নানা প্রান্তে রয়েছে। এর মধ্যে ৩৬০টি সরকারী ও ২০৫টি বেসরকারী পরীক্ষাগারে  রিয়েল টাইম পিসিআরের মাধ্যমে , ৩৪৯টি সরকারি ও ২৫টি বেসরকারী পরীক্ষাগারে  এবং ট্রুন্যাটের মাধ্যমে ৩২টি সরকারি ও ৫৫টি বেসরকারী পরীক্ষাগারে  সিবিন্যাটের মাধ্যমে নমুনা পরীক্ষা করা হচ্ছে।
গত ২৪ ঘন্টায় ২,২০,৪৭৯টি নমুনা পরীক্ষা হয়েছে, যার পরিমাণ দৈনিক হিসেবে সর্বোচ্চ। এ পর্যন্ত দেশে মোট ৭৯,৯৬,৭০৭টি নমুনার পরীক্ষা হয়েছে।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে। এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
CG/CB
(Visitor Counter : 141
স্বাস্থ্যওপরিবারকল্যাণমন্ত্রক
কোভিড-১৯ টিকাকরণের 'অন্ত্যোদয়'এর পথ সুগম করা :অতিরিক্ত পরিমানে সিরিঞ্জ রপ্তানিতে নিষেধাজ্ঞা
নয়াদিল্লি, ০৯ অক্টোবর, ২০২১
দেশে টিকা প্রস্তুতকারী ও সিরিঞ্জ প্রস্তুতকারকরা বিশ্বের এই বৃহত্তম কোভিড টিকা কর্মসূচি সফলভাবে রূপায়ণে গুরুত্বপূর্ণ ভূমিকা পালন করেছে। দেশে এ পর্যন্ত প্রায় ৯৪ কোটি টিকার ডোজ দেওয়া হয়েছে। খুব শীঘ্রই এই সংখ্যা ১০০ কোটিতে পৌঁছবে। দেশের শেষ প্রান্তে থাকা নাগরিককে টিকাকরণের আওতায় নিয়ে আসার দৃঢ় রাজনৈতিক প্রতিশ্রুতির সঙ্গে পণ্ডিত দীনদয়াল উপাধ্যায়ের ‘অন্ত্যোদয়’-এর স্বপ্ন পূরণ করার ক্ষেত্রে সরকার মাত্রাতিরিক্ত সিরিঞ্জ রপ্তানির ওপর একটি নিষেধাজ্ঞা জারি করেছে, যাতে সিরিঞ্জের দেশীয় উৎপাদন বৃদ্ধি ও সহজলভ্য হয়।
সমস্ত যোগ্য নাগরিককে খুব কম সময়ে টিকা দেওয়ার জন্য এই কর্মসূচির গতি ধরে রাখতে সিরিঞ্জ গুরুত্বপূর্ণ ভূমিকা পালন করে। টিকাকরণের কাজ পরিচালনের জন্য ব্যবহৃত সিরিঞ্জের পর্যাপ্ত যোগান সুনিশ্চিত করার লক্ষ্যে কেন্দ্রীয় সরকার ০.৫ এমএল/১ এমএল এডি  সিরিঞ্জ, ০.৫ এমএল/১ এমএল/২ এমএল/৩ এমএল একবার ব্যবহারযোগ্য সিরিঞ্জ, ১ এমএল/২ এমএল/৩ এমএল আরইউপি  সিরিঞ্জগুলির রপ্তানির ওপর নিষেধাজ্ঞা জারি করেছে।
তবে, এটিও স্পষ্ট করে বলা হয়েছে, এগুলি ব্যতীত যে কোনও ধরনের/যে কোনও রকমের সিরিঞ্জ রপ্তানির করা যাবে। শুধুমাত্র সীমিত সময় তিন মাসের এই নিষেধাজ্ঞা জারি থাকছে।
CG/SS/SB
(Visitor Counter : 169
কেন্দ্রীয়লোকসেবাআয়োগ
ইউপিএসসি-র মার্চ মাসে নেওয়া নিয়োগ পরীক্ষার ফল প্রকাশিত
নয়াদিল্লি, ১৫ এপ্রিল, ২০২১
ইউনিয়ন পাবলিক সার্ভিস কমিশন বা ইউপিএসসি মার্চ মাসে নিয়োগ সংক্রান্ত যেসব পরীক্ষা নিয়েছিল, তার ফল প্রকাশিত হয়েছে। উত্তীর্ণ প্রার্থীদের ডাকযোগে এ বিষয়ে বিস্তারিত জানানো হবে। ফলাফল জানার জন্য এই লিঙ্কে ক্লিক করুন - https://static.pib.gov.in/WriteReadData/specificdocs/documents/2021/apr/doc202141531.pdf
CG/CB/SB
(Visitor Counter : 109
স্বাস্থ্যওপরিবারকল্যাণমন্ত্রক
ভারতে ক্রমবর্ধমান ভাবে এ পর্যন্ত ১৯৩.৯৬ কোটিরও বেশি করোনা প্রতিষেধক টিকা দেওয়া হয়েছে
১২-১৪ বছর বয়সীদের ৩.৪৩ কোটির বেশি টিকার প্রথম ডোজ দেওয়া হয়েছে
ভারতে সুস্পষ্টভাবে আক্রান্তের সংখ্যা বর্তমানে ২২,৪১৬
গত ২৪ ঘণ্টায় নতুন করে আক্রান্তের সংখ্যা দাঁড়িয়েছে ৩ হাজার ৯৬২
আরোগ্যের হার বর্তমানে হয়েছে ৯৮.৭৩ শতাংশ
সাপ্তাহিক ভাবে আক্রান্তের হার বর্তমানে রয়েছে ০.৭৭ শতাংশ
নতুন দিল্লি, ০৪ জুন, ২০২২
সারাদেশে এ পর্যন্ত ১৯৩.৯৬ কোটির বেশি মানুষকে করোনা প্রতিষেধক টিকা দেওয়া হয়েছে। আজ সকাল ৭টা পর্যন্ত পাওয়া তথ্য অনুযায়ী দেশে মোট এপর্যন্ত সামগ্রিকভাবে ১৯৩ কোটি ৯৬ লক্ষ ৪৭ হাজার ০৭১ জনকে টিকা প্রদান করা হয়েছে। মোট ২,৪৭,০৫,০৬৫ টি সেশনের মাধ্যমে এই টিকা প্রদান করা হয়েছে।
ভারতে ১২ থেকে ১৪ বছর বয়সীদের জন্য টিকাকরণ অভিযান শুরু হয়েছে ২০২২ সালের ১৬ মার্চ থেকে। এ পর্যন্ত মোট ৩,৪৩,২৩,৫২২ জন টিকার প্রথম ডোজ নিয়েছেন। এর পাশাপাশি ১৮ থেকে ৫৯ বছর বয়সীদের জন্য প্রিকসান ডোজ শুরু হয়েছে ২০২২ সালের ১০ এপ্রিল থেকে।
এদিকে আজ সকাল ৭ টা পর্যন্ত পাওয়া রিপোর্টে জানা গেছে-
ভারতে এ পর্যন্ত ১ কোটি ০৪ লক্ষ ০৭ হাজার ২২৩ জন স্বাস্থ্যকর্মী প্রথম ডোজ এবং ১ কোটি ০০ লক্ষ ৪২ হাজার ৭২৩ জন কর্মী দ্বিতীয় ডোজ পেয়েছেন।
প্রিকসান ডোজ পেয়েছেন ৫২ লক্ষ ৮৩ হাজার ০১৯।
অন্যদিকে, করোনার বিরুদ্ধে লড়াইয়ে অগ্রভাগে থাকা ১ কোটি ৮৪ লক্ষ ১৯ হাজার ৬৬২ জন কর্মী প্রথম ডোজ এবং ১ কোটি ৭৫ লক্ষ ৮৮ হাজার ৬৫৬ জন কর্মী দ্বিতীয় ডোজ পেয়েছেন।
প্রিকসান ডোজ পেয়েছেন ছেন ৮৮ লক্ষ, ৮০ হাজার ২২৬ জন।
আবার ১২ থেকে ১৪ বছর বয়সীদের মধ্যে প্রথম ডোজ পেয়েছেন ৩ কোটি, ৪৩ লক্ষ, ২৩ হাজার ৫২২ জন।
দ্বিতীয় ডোজ পেয়েছেন ১ কোটি, ৭৪ লক্ষ, ০৭ হাজার ৮৪৬ জন।
অন্যদিকে, ১৫-১৮ বছর বয়সী প্রথম ডোজ পেয়েছেন ৫ কোটি ৯৫ লক্ষ ৭৭ হাজার ৭৮৭ জন। দ্বিতীয় ডোজ পেয়েছেন ৪ কোটি ৬১ লক্ষ ১৪ হাজার ২৯১ জন।
একইভাবে, ১৮-৪৪ বছর বয়সী ৫৫ কোটি ৭২ লক্ষ ৯৩ হাজার ৯২২ জন প্রথম ডোজ এবং ৪৯ কোটি ১৪ লক্ষ ১৬ হাজার ১৪৩ জন দ্বিতীয় ডোজ পেয়েছেন।
প্রিকসান ডোজ পেয়েছেন ১০ লক্ষ, ২০ হাজার ৩১৩ জন।
অন্যদিকে, ৪৫-৫৯ বছর বয়সী ২০ কোটি ৩২ লক্ষ ৭৫ হাজার ৩৬০ জন প্রথম ডোজ এবং ১৯ কোটি ১১ লক্ষ ৫৮ হাজার ৬৮৮ জন দ্বিতীয় ডোজ পেয়েছেন।
প্রিকসান ডোজ পেয়েছেন
১৫ লক্ষ ০০ হাজার ৭২৫ জন।
এছাড়াও, ৬০ বছরের বেশি বয়সী ১২ কোটি ৭১ লক্ষ ০৯ হাজার ৫০১ জন প্রথম ডোজ পেয়েছেন।
দ্বিতীয় ডোজ পেয়েছেন ১১ কোটি ৯২ লক্ষ ৪৪ হাজার ৯৮৪ জন।
প্রিকসান ডোজ পেয়েছেন ১ কোটি ৯৫ লক্ষ ৮২ হাজার ৪৮০ জন।
মোট প্রিকসান ডোজ পেয়েছেন ৩ কোটি ৬২ লক্ষ ৬৬ হাজার ৭৬৩।
অন্যদিকে, মোট ১৯৩ কোটি ৯৬ লক্ষ ৪৭ হাজার ০৭১ জন টিকার ডোজ পেয়েছেন।
ভারতের সুস্পষ্টভাবে করোনা আক্রান্তের সংখ্যা বর্তমানে ২২ হাজার ৪১৬। যা মোট আক্রান্তের ০.০৫ শতাংশ।
করোনা প্রতিষেধক টিকা দান অভিযান নতুন পর্যায়ে সর্বজনীনভাবে ২১ জুন, ২০২১ থেকে শুরু হয়েছে।
গত ২৪ ঘন্টায় সারাদেশে মোট ২ হাজার ৬৯৭ জন রোগী আরোগ্য লাভ করেছেন। আরোগ্যের হার বর্তমানে ৯৮.৭৩ শতাংশ।
করোনা জনিত অতিমারির শুরু থেকে এ পর্যন্ত ৪ কোটি, ২৬ লক্ষ, ২৫ হাজার ৪৫৪ জন আরোগ্য লাভ করেছেন।
দেশে গত ২৪ ঘন্টায় ৩ হাজার ৯৬২ জন নতুন করে আক্রান্ত হয়েছেন।
গত ২৪ ঘন্টায় দেশে মোট ৪ লক্ষ ৪৫ হাজার ৮১৪ টি নমুনা পরীক্ষা হয়েছে। এছাড়া সারাদেশে এ পর্যন্ত ৮৫ কোটি ২২ লক্ষ  নমুনা পরীক্ষা হয়েছে।
বর্তমানে সাপ্তাহিক ভিত্তিতে আক্রান্তের হার ০.৭৭ শতাংশ। অন্যদিকে, দৈনিক ভিত্তিতে এই আক্রান্তের হার ০.৮৯ শতাংশে রয়েছে।
CG/ SB
(Visitor Counter : 95
আবাসনএবংশহরাঞ্চলেরদারিদ্র্যদূরীকরণমন্ত্রক
রাস্তার হকারদের বাড়ির দোরগোড়ায় মাইক্রো ক্রেডিট সুবিধা পৌঁছে দিতে পিএম স্বনিধি কর্মসূচির মোবাইল অ্যাপ চালু
নয়াদিল্লি, ১৭ জুলাই, ২০২০
কেন্দ্রীয় আবাসন ও শহরাঞ্চল বিষয়ক সচিব শ্রী দুর্গাশঙ্কর মিশ্র আজ প্রধানমন্ত্রী স্ট্রিট ভেন্ডর্স আত্মনির্ভর নিধি বা পিএম স্বনিধি কর্মসূচির মোবাইল অ্যাপের সূচনা করেছেন। এই অ্যাপের উদ্দেশ্য হ’ল – পিএম স্বনিধি কর্মসূচির আওতায় রাস্তার হকারদের ঋণ সংক্রান্ত আবেদনপত্রগুলি দ্রুত যাচাই করে দেখে ঋণ সহায়তাকারী প্রতিষ্ঠানগুলির জন্য এক ব্যবহার-বান্ধব প্রণালীর সুযোগ করে দেওয়া। শ্রী মিশ্র ভিডিও কনফারেন্সের মাধ্যমে এই অ্যাপের সূচনা করেন। পিএম স্বনিধি মোবাইল অ্যাপ ডিজিটাল প্রযুক্তির ব্যবহার যেমন বাড়াবে, তেমনই ব্যাঙ্কিং করেসপন্ডেন্ট ও এজেন্টদের মতো ঋণ সহায়তা প্রতিষ্ঠানগুলির কাজকর্ম সুষ্ঠুভাবে পরিচালনায় সহায়তা দেবে। এর ফলে, ক্ষুদ্র অর্থ সহায়তা প্রতিষ্ঠানগুলি আরও সহজেই ঋণ সহায়তার জন্য রাস্তার হকারদের কাছে পৌঁছে যেতে পারবে। সদ্য চালু হওয়া এই মোবাইল অ্যাপটি পিএম স্বনিধি কর্মসূচির রূপায়ণে আরও গতি সঞ্চারিত করবে। সেই সঙ্গে, কাগজপত্রের ব্যবহার ছাড়াই ডিজিটাল পদ্ধতিতে রাস্তার হকারদের কাছে ঋণ গ্রহণের সুবিধা পৌঁছে যাবে। উল্লেখ করা যেতে পারে, কেন্দ্রীয় আবাসন ও শহরাঞ্চল বিষয়ক মন্ত্রক গত ২৯শে জুন পিএম স্বনিধি কর্মসূচি সংক্রান্ত ওয়েবপোর্টালের সূচনা করেছে। ওয়েবপোর্টালটিতে যে ধরনের বৈশিষ্ট্য রয়েছে, মোবাইল অ্যাপেও অনুরূপ বৈশিষ্ট্য থাকছে। উল্লেখ করা যেতে পারে, পিএম স্বনিধি কর্মসূচির আওতায় গত দোসরা জুলাই পর্যন্ত ১ লক্ষ ৫৪ হাজারেরও বেশি রাস্তার হকারকে ঋণ গ্রহণের সুযোগ-সুবিধা পৌঁছে দেওয়া হয়েছে। এমনকি, ইতিমধ্যেই ৪৮ হাজার রাস্তার হকারের জন্য ঋণ সহায়তাদানের বিষয়টিতে অনুমতি দেওয়া হয়েছে।
(CG/BD/SB
জাহাজচলাচলমন্ত্রক
সুন্দরবনের অদূরে অগ্নিকাণ্ডে ক্ষতিগ্রস্ত বাণিজ্য পোত ‘এসএসএল কলকাতা’র ওপর বিশেষ নজর রাখার ব্যবস্থা
নয়াদিল্লি, ১৮ জুন, ২০১৮
সুন্দরবন অঞ্চল থেকে ১০ মাইল দূরে আটকে পড়া জাহাজ ‘এসএসএল কলকাতা’য় উদ্ধার কাজ চালানোর বিষয়টির ওপর নজর রেখে চলেছে কেন্দ্রীয় জাহাজ চলাচল আধিকারিকের দপ্তর। উদ্ধার কাজের দায়িত্ব দেওয়া হয়েছে সিঙ্গাপুরের নাম করা সংস্থা মেসার্স স্মিথ ইন্টারন্যাশনালকে। তবে, প্রতিকূল আবহাওয়া এবং সামুদ্রিক পরিস্থিতির কারণে এই মুহূর্তে উদ্ধার কাজ বন্ধ রয়েছে। উদ্ধার কাজের সঙ্গে যুক্ত কর্মীরা ইতিমধ্যেই কলকাতায় পৌঁছে গেছেন এবং আবহাওয়াজনিত পরিস্থিতির উন্নতি হলে উদ্ধার কাজ আবার শুরু করা হবে। জাহাজটিতে আগুন লাগার ঘটনায় হতাহতের কোন খবর এ পর্যন্ত পাওয়া যায়নি।
উল্লেখ্য, গত ১৩ই জুন, রাত ১০-৫০ মিনিটে জাহাজ চলাচল আধিকারিকের দপ্তরের যোগাযোগ কেন্দ্রে ঐ বাণিজ্য পোতটি থেকে খবর আসে যে জাহাজের মাল রাখার জায়গায় বিস্ফোরণ ঘটার ফলে কন্টেনারগুলিতেও আগুন ধরে গেছে। এই কারণে প্রয়োজনীয় সাহায্য ও সহায়তা চেয়ে বার্তা পাঠানো হয় যোগাযোগ কেন্দ্রটিতে। মোট ২২ জন নাবিক ঐ সময় জাহাজটিতে ছিলেন এবং ৪৬৪টি মাল ভর্তি কন্টেনার নিয়ে তা অন্ধ্রপ্রদেশের কৃষ্ণপত্তনম বন্দর থেকে পশ্চিমবঙ্গের কলকাতা বন্দরের দিকে আসছিল। বার্তা পাওয়ার সঙ্গে সঙ্গেই জাহাজ চলাচল দপ্তরের আধিকারিকের যোগাযোগ কেন্দ্র থেকে সতর্ক করে দেওয়া হয় উপকূল রক্ষী বাহিনী এবং কলকাতা পোর্ট ট্রাস্ট সহ সংশ্লিষ্ট অন্যানা পক্ষকে। বিপদগ্রস্ত জাহাজটির মাস্টার এবং নাবিকদের সর্বতোভাবে সাহায্য ও সহযোগিতার নির্দেশ দেওয়া হয়। পরদিন ভোরবেলায় পরিস্থিতি খতিয়ে দেখে কলকাতা পোর্ট ট্রাস্ট এবং ভারতীয় উপকূল রক্ষী বাহিনীকে অনুরোধ করা হয় জাহাজটির আগুন নিভিয়ে ফেলার সঙ্গে সঙ্গে নাবিকদের উদ্ধার ও রক্ষা করার জন্য। সেইসঙ্গে, জাহাজটি থেকে সমুদ্রের জলে যাতে কোনরকম দূষণ না ঘটে, তা নিশ্চিত করার জন্য প্রয়োজনীয় পদক্ষেপ গ্রহণেরও নির্দেশ দেওয়া হয়। জাহাজটির মাস্টার এবং নাবিকদের উদ্ধার করে নিয়ে আসে ভারতীয় উপকূল রক্ষী বাহিনী।
সুন্দরবন যেহেতু পরিবেশের দিক থেকে খুবই গুরুত্বপূর্ণ একটি অঞ্চল, সেই কারণে জাহাজটি থেকে যে কোন ধরণের দূষণ রোধে নির্দেশ দেওয়া হয় জাহাজ চলাচল আধিকারিকের দপ্তর থেকে। দ্রুত ব্যবস্থা গ্রহণের জন্য আর্জি জানানো হয় সংশ্লিষ্ট জাহাজ সংস্থা এবং তার পরিচালন কর্তৃপক্ষকে। ঐদিনই কলকাতা বন্দর কর্তৃপক্ষ, ভারতীয় নৌ-বাহিনী এবং ভারতীয় উপকূল রক্ষী বাহিনী সহ সংশ্লিষ্ট বিভিন্ন পক্ষকে নিয়ে এক জরুরি বৈঠকে মিলিত হন মার্কেন্টাইল মেরিন দপ্তরের প্রিন্সিপাল আধিকারিক। জাহাজটির মালিক কর্তৃপক্ষকেও ঐ বৈঠকে ডাকা হয়। সুন্দরবন এবং বাংলাদেশের জল সীমানায় যাতে জাহাজটি কোনভাবে দূষণ ছড়াতে না পারে, সেই মর্মে এক সিদ্ধান্তও গৃহীত হয় এই বৈঠকে। ভারতীয় নৌ-বাহিনী ১৬ই জুন বিশেষ তৎপরতার সঙ্গে এক অভিযান চালিয়ে জাহাজটিকে বাংলাদেশ জল সীমানার ১৫ মাইল দূরে নিয়ে আসার কাজে সফল হয়।
CG/SKD/DM/…
(Visitor Counter : 50
প্রধানমন্ত্রীরদপ্তর
বিশিষ্ট সাংবাদিক রবীশ তিওয়ারীর প্রয়াণে প্রধানমন্ত্রীর শোকপ্রকাশ
নতুনদিল্লি, ১৯শে ফেব্রুয়ারি, ২০২২
প্রধানমন্ত্রী শ্রী নরেন্দ্র মোদী বিশিষ্ট সাংবাদিক রবীশ তিওয়ারীর প্রয়াণে গভীর শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন,
“নিয়তি রবীশ তিওয়ারীকে খুব তাড়াতাড়ি নিয়ে গেলেন। সংবাদমাধ্যমের এক উজ্জ্বল নক্ষত্রের পতন হল। তাঁর প্রতিবেদনগুলি আমার খুব ভালো লাগত। নানা সময়ে তাঁর সঙ্গে মতবিনিময় করেছি। দূরদৃষ্টিসম্পন্ন এই মানুষটি খুব বিনয়ী ছিলেন। তাঁর পরিবারপরিজন ও বন্ধুবান্ধবদের সমবেদনা জানাই। ওঁ শান্তি।“
CG/CB/SB/
(
মানবসম্পদবিকাশমন্ত্রক
বিদ্যালয় বন্ধ থাকাকালীন বাড়ীতে থেকে পঠনপাঠনে অভিভাবকদের অংশগ্রহনের বিষয়ে কেন্দ্রীয় শিক্ষা মন্ত্রক নির্দেশিকা প্রকাশ করেছে
নিরাপদ,সক্রিয়তা ভিত্তিক এবং ইতিবাচক পঠনপাঠন পরিবেশ গড়ে তলার ওপর জোর দেওয়া হয়েছে
নতুন দিল্লী ১৯ শে জুন ২০২১
কেন্দ্রীয় শিক্ষা মন্ত্রকের,বিদ্যালয় স্তরের শিক্ষা এবং সাক্ষরতা দপ্তর আজ বিদ্যালয় বন্ধ থাকাকালীন বাড়ীতে থেকে পঠনপাঠনে অভিভাবকদের অংশগ্রহনের বিষয়ে নির্দেশিকা প্রকাশ করেছে।
কেন্দ্রীয় শিক্ষামন্ত্রী শ্রী রমেশ পোখরিয়াল'নিশাঙ্ক' তাঁর ট্যুইট বার্তায় বলেছেন,এই অতিমারিকালে 'নিউ নর্মাল' পরিস্থিতিতে শিশুদের বেড়ে ওঠা এবং পঠনপাঠনে অভিভাবকদের ভূমিকা গুরুত্বপূর্ণ। বিদ্যালয় বন্ধ থাকাকালীন শিশুদের শিক্ষার মান বাড়াতে অভিভাবকদের ভূমিকা কি হবে এবং তাঁরা কি ভাবে শিশুদের পাশে থেকে উৎসাহ দেবেন এই সব তথ্যই এই নির্দেশিকায় তুলে ধরা হয়েছে। তিনি উল্লেখ করেন যে অভিভাবকদের শিক্ষার মান যাইহোক না কেন,বাড়ী হলো প্রথম বিদ্যালয় এবং অভিভাবকরাই হলেন প্রথম শিক্ষক।
গৃহ ভিত্তিক পঠনপাঠনের নতুন নির্দেশিকায় অভিভাবকদের নিরাপদ,সক্রিয়তা ভিত্তিক এবং ইতিবাচক পঠনপাঠন পরিবেশ গড়ে তলার ওপর জোর দেওয়া হয়েছে। পাশাপাশি শিশুদের স্বাস্থ্যর দিকে নজর দিতে হবে এবং স্বাস্থ্যকর খাদ্য পরিবেশন করতে হবে;এরসঙ্গে শিশুদের মানসিকভাবে খুশি রাখার বিষয়টিকে গুরুত্ব দিতে হবে। নির্দেশনামায় শিশুদের সার্বিক বিকাশে শুধুমাত্র অভিভাবকদের ভূমিকা নয়,পরিবারের অন্যান্য সদস্যদের যেমন ঠাকুর দাদা-ঠাকুর মা,বড় দাদা-দিদির ভূমিকার বিষয়টিকেও গুরুত্ব দেওয়া হয়েছে।
প্রকাশিত নির্দেশিকায়,গৃহভিত্তিক পঠনপাঠনে শিশুদের উৎসাহিত করতে অভিভাবকদের এবং অনান্যদের জন্য বেশ কিছু সহজ সরল নির্দেশিকার কথা উল্লেখ করা হয়েছে।২০২০ সালের জাতীয় শিক্ষা নীতির ওপর ভিত্তি করে বেশকিছু সক্রিয়তা ভিত্তিক কাজের বিষয়ে এই নির্দেশিকায় উল্লেখ করা হয়েছে।যার ফলে ছাত্রছাত্রীদের চাপ কমানো সম্ভব হবে।
নির্দেশিকায় শিশুদের পঠনপাঠনে উল্লেখযোগ্য উন্নতির নানান পন্থার উল্লেখের পাশাপাশি তাদের শিখনের ঘাটতি মেটাতে নজরদারির বিষয়টি তুলে ধরা হয়েছে। শিক্ষক ও অভিভাবকদের মধ্যে যোগাযোগের বিষয়টি গুরুত্ব পেয়েছে।
বিশেষ চাহিদা সম্পন্ন ছাত্রছাত্রীদের জন্য যে ধরনের সংস্থান রয়েছে তা অভিভাবকদের অবহিত করতে হবে।এই বিষয়ে অন্যান্য সংস্থা যারা কাজ করছেন তাদের সঙ্গেও যোগাযোগ করা যেতে পারে।গ্রাম পঞ্চায়েত বা বিদ্যালয় কর্তৃপক্ষ এ বিষয়ে উদোগী হতে পারে।
নির্দেশিকায় স্বল্প শিক্ষিত বা নিরক্ষর অভিভাবকদের জন্য পৃথক একটি অধ্যায় রাখা হয়েছে। সেক্ষেত্রে এই ধরনের অভিভাবকদের সহায়তা করতে বিদ্যালয়,শিক্ষক এবং স্বেচ্ছাসেবকদের ভূমিকা পালনের কথা উল্লেখ করা হয়েছে ।
CG/PPM
(Visitor Counter : 173
বিজ্ঞানওপ্রযুক্তিমন্ত্রক
জলবায়ু পরিবর্তন রোধের জন্য ভবিষ্যতে স্থানীয় স্তরে কার্যকর পদক্ষেপ নেওয়ার বিষয়ে বিশেষজ্ঞরা মতপ্রকাশ করেছেন
নয়াদিল্লি, ০৩ সেপ্টেম্বর, ২০২১
বিজ্ঞান ও প্রযুক্তি দপ্তরের সহযোগিতায় এবং আইআইটি গুয়াহাটি এবং আইআইটি মান্ডির সঙ্গে আইআইএসসি ব্যাঙ্গালুরু পরিচালিত এক সমীক্ষায় দেখা গেছে যে, দেশের ৬১২টি জেলার মধ্যে ১০০টি জেলায় জলবায়ু পরিবর্তন সবচেয়ে সঙ্কটজনক অবস্থায় রয়েছে। এই জেলাগুলি অধিকাংশই দেশের পূর্বাঞ্চলে অবস্থিত। ঝাড়খন্ড, মিজোরাম, ওডিশা, চন্ডীগড়, আসাম, বিহার, অরুণাচল প্রদেশ এবং পশ্চিমবঙ্গ- পূর্ব ভারতের এই ৮টি রাজ্যে জলবায়ু পরিবর্তন খুবই সঙ্কটজনক। বিজ্ঞান ও প্রযুক্তি দপ্তরে জলবায়ু পরিবর্তন বিষয়ে বিশেষজ্ঞ এবং পলিসি কো-অর্ডিনেশন অ্যান্ড প্রোগাম ম্যানেজমেন্ট বিভাগের প্রধান ডঃ অখিলেশ গুপ্ত একথা জানিয়েছেন।
ডঃ গুপ্ত বলেছেন, এই ১০০টি জেলার মধ্যে পূর্ব ভারতের আসাম, বিহার, ঝাড়খন্ড, উত্তর প্রদেশ এবং ওডিশা – এই ৫টি রাজ্যের জলবায়ু পরিবর্তনের সমস্যা উদ্বেগজনক। তিনি বলেন, আগামী দু’দশক খুবই গুরুত্বপূর্ণ হতে চলেছে। বিশ্বের তাপমাত্রা ২ ডিগ্রিরও বেশি বৃদ্ধি পেতে পারে। এতে ভারতে বিশেষ করে কৃষি, স্বাস্থ্য, জল সঞ্চয়ের ওপর প্রভাব পড়তে পারে। এর জেরে ভারত নানা সমস্যার সম্মুখীণ হতে পারে বলেও সতর্কবার্তা দিয়েছেন তিনি। ডঃ গুপ্ত আরও বলেন, বিজ্ঞান ও প্রযুক্তি হ’ল জলবায়ু পরিবর্তন রোধে একমাত্র হাতিয়ার। তাই, এখন থেকেই এ বিষয়ে যথাযথ পদক্ষেপ গ্রহণ করা প্রয়োজন। জলবায়ু পরিবর্তনের বিরুদ্ধে লড়াই জরুরি বলেও মতপ্রকাশ করেন তিনি।
স্বরাষ্ট্র মন্ত্রকের আওতাধীন জাতীয় বিপর্যয় মোকাবিলা প্রতিষ্ঠান -এর কার্যকরি অধিকর্তা মেজর জেনারেল এম কে বিন্দল জানিয়েছেন, জলবায়ু পরিবর্তনের সমস্যাগুলির বিরুদ্ধে এখন থেকেই সতর্ক হওয়া প্রয়োজন। সিকিমের এসডিএমএ – এর ভাইস চেয়ারম্যান অধ্যাপক ভি কে শর্মা বলেন, জলবায়ু পরিবর্তন রোধে স্থানীয় স্তরে, আঞ্চলিক পর্যায়ে কার্যকরি পদক্ষেপ গ্রহণ জরুরী।জাতীয় বিপর্যয় মোকাবিলা কর্তৃপক্ষের সদস্য কমল কিশোর জলবায়ু পরিবর্তন রোধে যুগোপযোগী নীতি কার্যকর করার ওপর জোর দিয়েছেন।
CG/SS/SB
(Visitor Counter : 351
প্রধানমন্ত্রীরদপ্তর
প্রধানমন্ত্রী ইজরায়েলের স্বাধীনতা ৭৫-তম বার্ষিকীতে প্রধানমন্ত্রী বেঞ্জামিন নেতানেয়াহু এবং সে দেশের মানুষকে অভিনন্দন জানিয়েছেন
নয়াদিল্লি, ২৬ এপ্রিল, ২০২৩
প্রধানমন্ত্রী শ্রী নরেন্দ্র মোদী ইজরায়েলের প্রধানমন্ত্রী বেঞ্জামিন নেতানেয়াহু এবং সে দেশের মানুষকে ইজরায়েলের স্বাধীনতার ৭৫ বছর উপলক্ষে অভিনন্দন জানিয়েছেন।
একগুচ্ছ ট্যুইটে প্রধানমন্ত্রী বলেছেন;
“আমার বন্ধু @netanyahu এবং ইজরায়েলের জনগণকে স্বাধীনতার ৭৫ বছর উপলক্ষে হার্দিক অভিনন্দন। মাজেল তোভ!”
PG/AP/NS
(
প্রধানমন্ত্রীরদপ্তর
শহীদ দিবস উপলক্ষ্যে শহীদদের স্মৃতির উদ্দেশে প্রধানমন্ত্রীর শ্রদ্ধাজ্ঞাপন
নয়াদিল্লি, ২৩ মার্চ, ২০২১
প্রধানমন্ত্রী শ্রী নরেন্দ্র মোদী শহীদ দিবস উপলক্ষ্যে শহীদদের স্মৃতির উদ্দেশে শ্রদ্ধা জনিয়েছেন।
একটি ট্যুইটে প্রধানমন্ত্রী বলেন, ‘ স্বাধীনতার ক্রান্তিদূত অমর শহীদ বীর ভগত সিংহ, সুখদেব এবং রাজগুরুকে শহীদ দিবস উপলক্ষ্যে শত শত প্রণাম জানাই। ভারত মাতার এই মহান সুপুত্রদের আত্মবলিদান দেশের প্রত্যেক প্রজন্মের জন্য প্রেরণার উৎস হয়ে থাকবে।
জয় হিন্দ’।
বিদ্যুৎমন্ত্রক
শহর ভিত্তিক গ্যাস বন্টন ব্যবস্থায় প্রাকৃতিক গ্যাসের সঙ্গে হাইড্রোজেন মিশ্রণ সম্পর্কিত পরীক্ষামূলক কর্মসূচি গ্রহণে এনটিপিসি-র পক্ষ থেকে আন্তর্জাতিক পর্যায়ে আগ্রহপত্র আহ্বান
নতুন দিল্লি, ১৪ আগস্ট, ২০২১
জাতীয় তাপবিদ্যুৎ নিগম  ভারতের সর্ব বৃহৎ বিদ্যুৎ উৎপাদন সংস্থা। কেন্দ্রীয় বিদ্যুৎ মন্ত্রকের অধীন রাষ্ট্রায়ত্ত্ব এই সংস্থাটি দেশে শহর কেন্দ্রিক গ্যাস বন্টন ব্যবস্থায় প্রাকৃতিক গ্যাসের সঙ্গে হাইড্রোজেন মিশ্রণ সম্পর্কিত একটি পরীক্ষামূলক প্রকল্প গ্রহণে আন্তর্জাতিক পর্যায়ে আগ্রহপত্র আহ্বান করেছে। লে-তে গ্রীণ হাইড্রোজেন জ্বালানী স্টেশন গড়ে তোলার জন্য সম্প্রতি এনটিপিসি-র পক্ষ থেকে যে দরপত্র আহ্বান করা হয়েছে তার প্রেক্ষিতে প্রাকৃতিক গ্যাসের সঙ্গে হাইড্রোজেন মিশ্রণের পরীক্ষামূলক প্রকল্প গ্রহণের জন্য আন্তর্জাতিক পর্যায়ে আগ্রহপত্র আহ্বান করার সিদ্ধান্ত নেওয়া হয়। হাইড্রোজেন জ্বালানী স্টেশন গড়ে তোলার জন্য এনটিপিসি-র পক্ষ থেকে লে-তে ১.২৫ মেগা ওয়াট ক্ষমতা বিশিষ্ট সৌরবিদ্যুৎ উৎপাদন কেন্দ্র গড়ে তোলা হচ্ছে।
দেশে প্রাকৃতিক গ্যাসের সঙ্গে হাইড্রোজেন মিশ্রণের এধরণের পরীক্ষা মূলক প্রকল্প এই প্রথম। এধরণের প্রকল্প পুরোদমে চালু হলে ভারতের প্রাকৃতিক গ্যাস গ্রিডে কার্বনের পরিমান কমানোর লক্ষ্যে একাধিক সম্ভাবনার পথ খুঁজে পাওয়া যাবে। হাইড্রোজেন ভিত্তিক অর্থনীতি হিসেবে শক্তি ক্ষেত্রে ভারতের রুপান্তরণে এনটিপিসি গুরুত্বপূর্ণ ভূমিকা পালনে আগ্রহী। এই লক্ষ্যে এনটিপিসি বাণিজ্যিক সম্ভানার দিকটিও খতিয়ে দেখছে। কার্বন নিঃসরণের পরিমাণ কমানোর লক্ষ্যে প্রাকৃতিক গ্যাসের সঙ্গে হাইড্রোজেনের মিশ্রণ ঘটাতে পরীক্ষামূলক প্রকল্পটির উদ্দেশ্য সফল হলে তা আত্মনির্ভর ভারত অভিযানের এক গুরুত্বপূর্ণ অঙ্গ হয়ে উঠবে।
রাষ্ট্রায়ত্ত্ব এনটিপিসি সংস্থা সার শিল্প ক্ষেত্রে কার্বনের অংশ কমিয়ে গ্রীণ অ্যামোনিয়া উৎপাদনের সম্ভাবনা খুঁজে বের করতে অত্যন্ত আগ্রহী। এর ফলে, সার ও তৈল শোধন ক্ষেত্রে নির্দিষ্ট পরিমাণে গ্রীণ হাইড্রোজেন ব্যবহারের লক্ষ্যে সরকারের ভবিষ্যৎ নীতি-নির্দেশিকা পূরণ করা আরও সহজ হয়ে উঠবে।
উল্লেখ করা যেতে পারে, রামাগুন্ডমে গ্রীণ মিথানল উৎপাদনের লক্ষ্যে একটি বিস্তারিত সমীক্ষার কাজ ইতিমধ্যেই শেষ হয়েছে।
CG/BD/AS/
(Visitor Counter : 154